Ingvald B. Jacobsen

Ingvald Bernhoft Jacobsen (født 15. april 1891 på Alstahaug i Helgeland, død 23. februar 1945) var en norsk pressemann, redaktør og politiker (NKP/AP).

Jacobsen startet som fisker og sjømann, før han begynte i typograflære. I 1912 ble han redaktør for avisen Rjukan, men mistet av politiske årsaker jobben. Han var alt den gang fagorganisert og tilknyttet Arbeiderpartiets ungdomsorganisasjon. I 1914 gikk han også inn i partiet.

I 1915 ble han redaksjonssekretær i Sørlandets Socialdemokrat i Kristiansand, og i 1918 redaktør for avisen Tidens Krav i samme byen. I 1921 begynte han som redaktør for Arendals-avisen Tiden.

Ved den store splittelsen i Arbeiderpartiet i november 1923 fulgte han Norges Kommunistiske Parti, og i 1924 ble han medarbeider i NKPs Trondheims-avis Ny Tid. Han satt også i NKPs partistyre i byen. 

Jacobsen fortsatte i Ny Tid fram til 1936, men arbeidet i perioder også for andre NKP-aviser. Fra januar til mai 1927 var han «fast medarbeider» da NKP dro i gang den nye avisen Fosna-Arbeideren i Kristiansund.Kolofon i Fosna-Arbeideren nr. 2 - nr. 20 1927 Samme året fungerte han en tid også som redaktør for NKPs Hamar-avis Arbeideren og Gudbrandsdalens Arbeiderblad.Jacobsen, Invald B., Bind IV, Arbeidernes leksikon, Arbeidermagasinets forlag, Oslo (1934)

Han forlot imidlertid kommunistpartiet, og gikk over til AP og partiets Trondheimsorgan Arbeider-Avisen. Fra 1937 til 1938 var han igjen redaktør i Tiden i Arendal,Side 605. Maurseth, Per Gjennom kriser til makt 1920-1935. Bind III, Arbeiderbevegelsens historie i Norge, Tiden (1987) ISBN 82-10-02753-0. før han vendte tilbake til Arbeider-Avisen.

Jacobsen ble arrestert i 1941 og satt som fange i Falstad fangeleir til han i desember 1943 ble sendt til Tyskland. Ingvald B. Jacobsen døde 23. februar 1945 i konsentrasjonsleiren Dora i Schlesien.Side 436. Våre falne 1939–1945. Bind II, Grøndahl (1950).

 Referanser 

Kategori:NKP-politikere
Kategori:Ap-politikere
Kategori:Norske redaktører
Kategori:Personer fra Alstahaug kommune
Kategori:Fødsler i 1891
Kategori:Dødsfall i 1945